แบงก์โน้ตส์
ใช้อารมณ์
21 ก.พ. 2555

ใช้อารมณ์
โดย..ทีมข่าวการเงิน
ใครๆ ก็พูดเรื่องความเสี่ยงประเทศไทยว่า จะต้องจับตาดูผลกระทบจากวิกฤตเศรษฐกิจของยุโรป และการแก้ไขปัญหาน้ำท่วมของรัฐบาล
แต่คุณปั้น “บัณฑูร ล่ำซำ” ซีอีโอ ธนาคารกสิกรไทย ผู้มีมุมมองที่ไม่มีใครเหมือนและไม่เหมือนใคร มองว่าความเสี่ยงประเทศไทยอยู่ที่อารมณ์ตะหาก
มันไปอยู่ที่อารมณ์ได้ยังไง คุณปั้นก็เฉลยว่า ขณะนี้สังคมไทยกลายเป็นสังคมที่ตัดสินกันด้วยอารมณ์ หากไม่มีการออกกฎหมายอย่างถูกต้อง กลไกต่างๆ ก็จะชะงักงัน ความไม่แน่ชัดก็จะเป็นตัวถ่วงการพัฒนาเศรษฐกิจ 
ว่าแล้วก็ให้ความเห็นเรื่องการเมืองแบบที่ไม่มีนายแบงก์คนไทยยอมเปิดปากพูดมาก่อนว่า รัฐสภาไทยมีอย่างเดียว คือ ใช้สภาไว้ด่ากัน ทำสภาล่ม ทั้งที่ทุกคนมีเวลา 24 ชั่วโมงเหมือนกันหมด แต่เวลาของรัฐสภาไทยกลับนำไปทำอย่างอื่นหมด
เอ๊ะนี่ คุณปั้นกำลังใช้อารมณ์ พูดอ่ะป่าวฮับ ฮ่า ฮ่า